stanford-oval/wikipedia huggingface dataset:
Juhani Piilonen
Teokset

Kunnallishallintoa kuttupitäjässä : Tyrvään kunta 1869–1968.  Tyrvää:  Tyrvään kunta, 1969.
Paikallisperinnettä vaalimassa : kotiseututyön vaiheet Tyrvään seudulla.  Vammala:  Tyrvään seudun kotiseutuyhdistys, 1982.  ISBN 951-92791-4-8.
Vallankumous kunnallishallinnossa.  (Väitöskirja)  Helsinki:  Valtion painatuskeskus, 1982.  ISBN 951-85913-1-8.
Kuusanmäki, Jussi ; Piilonen, Juhani ; Suominen, Pertti: Helsingin kaupunginvaltuuston historia 1 : 1875–1918.  Helsinki:  Helsingin kaupunki, 1987.  ISBN 951-77165-9-1.
Haapala, Pertti ; Manninen, Ohto ; Pietiäinen, Jukka-Pekka ; Piilonen, Juhani: Itsenäistymisen vuodet 1917–1920 : 3. Katse tulevaisuuteen.  Helsinki:  VAPK-kustannus, 1992.  ISBN 951-37072-9-6.
Haapala, Pertti ; Manninen, Ohto ; Pietiäinen, Jukka-Pekka ; Piilonen, Juhani: Finland 1917–1920 : 3. En stat tar form.  Helsingfors:  Tryckericentralen, 1995.  ISBN 951-37123-1-1.
Sastamalan historia 3 : 1860–1920.  Vammala:  Vammalan kaupunki, 1997.  ISBN 951-97691-0-2.
Piilonen, Juhani ; Niemi, Aino: Tyrvään Pyhä Olavi.  Vammala:  Tyrvään seudun kotiseutuyhdistys, 2003.  ISBN 951-92793-8-5.
Salo, Unto ; Piilonen, Juhani: Sastamalan historia 2 : 1300–1860.  Vammala:  Vammalan kaupunki, 2007.  ISBN 978-951-97691-5-8.
Heikkilä, Hannu ; Piilonen, Juhani ; Ryti, Risto ; Lotti, Leila: Alfred Kordelin : mesenaatti ja hänen säätiönsä.  Helsinki:  Suomalaisen Kirjallisuuden Seura, 2010.  ISBN 978-952-22224-8-0.
José Vicente Salinas e Infanzón

José Vicente Salinas e Infanzón (5. huhtikuuta 1819 Oaxaca – 9. tammikuuta 1894) oli meksikolainen roomalaiskatolinen arkkipiispa. Hänet vihittiin papiksi 14. elokuuta 1842 ja nimitettiin Durangon piispaksi 22. kesäkuuta 1868. Piispaksi konsekroinnin suoritti 31. tammikuuta 1869 Carlos María Colina y Rubio.
Salinas e Infanzón asetettiin Durangon piispan virkaan 29. elokuuta 1869, ja 23. kesäkuuta 1891 hänet nimitettiin Durangon arkkipiispaksi. Hän kuoli 74-vuotiaana virassa.
Hawaii Volcanoesin kansallispuisto

| --- | --- |
Sijainti:  Havaiji, Yhdysvallat
Lähin kaupunki:  Hilo, Havaiji
Pinta-ala:  1348 km²
| --- | --- |
Nimi alkuperäiskielellä:  Hawaiʻi Volcanoes National Park 
Tyyppi:  Yhdysvaltain kansallispuisto, kansallispuisto 
Perustettu:  1916
Kävijämäärä:  2 699 002 (2005)
Hallinto:  National Park Service
muokkaa - muokkaa wikitekstiä - muokkaa Wikidataa
Hawaii Volcanoesin kansallispuisto, joskus myös Havaijin tulivuorten kansallispuisto, (engl. Hawaii Volcanoes National Park) on Yhdysvaltojen Havaijin osavaltiossa sijaitseva kansallispuisto, jossa sijaitsee muun muassa maailman suurin toimiva tulivuori Mauna Loa ja jatkuvasti purkautuva Kilauea. Hawaii Volcanoes kuului alun perin Havaijin kansallispuistoon, joka perustettiin jo vuonna 1916. Havaijin kansallispuisto jakautui vuonna 1961 kahteen osaan, Hawaii Volcanoesiin ja Haleakalāan. Puiston 1348 km² laajuista aluetta hallinnoi Yhdysvaltojen muiden kansallispuistojen tapaan maan National Park Service.
Puisto on vuodesta 1987 lähtien kuulunut UNESCOn maailmanperintöluetteloon.
Uhrilahjoja Mauna Loan reunalla.
Aiheesta muualla

Kuvia tai muita tiedostoja aiheesta Hawaii Volcanoesin kansallispuisto Wikimedia Commonsissa
Viralliset sivut
Yhdysvaltain kansallispuistot
Acadia
American Samoa
Arches
Badlands
Big Bend
Biscayne
Black Canyon of the Gunnison
Bryce Canyon
Canyonlands
Capitol Reef
Carlsbad Caverns
Channel Islands
Congaree
Crater Lake
Cuyahoga Valley
Death Valley
Denali
Dry Tortugas
Everglades
Gates of the Arctic
Glacier
Glacier Bay
Grand Canyon
Grand Teton
Great Basin
Great Sand Dunes
Great Smoky Mountains
Guadalupe Mountains
Haleakalā
Hawaii Volcanoes
Hot Springs
Isle Royale
Joshua Tree
Katmai
Kenai Fjords
Kings Canyon
Kobuk Valley
Lake Clark
Lassen Volcanic
Mammoth Cave
Mesa Verde
Mount Rainier
North Cascades
Olympic
Petrified Forest
Pinnacles
Redwood
Rocky Mountain
Saguaro
Sequoia
Shenandoah
Theodore Roosevelt
Virgin Islands
Voyageurs
Wind Cave
Wrangell-St. Elias
Yellowstone
Yosemite
Zion
Unescon maailmanperintökohteet Yhdysvalloissa
Cahokia
Carlsbad Caverns
Chacon kanjoni
Everglades
Grand Canyon
Great Smoky Mountains
Hawaii Volcanoes
Independence Hall
Kluane / Wrangell-St. Elias / Glacier Bay / Tatshenshini-Alsek (Kanadan kanssa)
La Fortaleza ja San Juan National Historic Site
Mammoth Cave
Mesa Verde
Monticello ja Virginian yliopisto
Olympic
Papahānaumokuākea
Pueblo de Taos
Redwood
Vapaudenpatsas
Waterton Glacier (Kanadan kanssa)
Yellowstone
Yosemite
Hawaii, Oslo

| Hawaii, Oslo |
| --- | --- |

Ohjaaja:  Erik Poppe
Käsikirjoittaja:  Harald Rosenløw Eeg
Tuottaja:  Finn Gjerdrum
Säveltäjä:  John Erik Kaada, Bugge Wesseltoft
Kuvaaja:  Ulf Brantås
Leikkaaja:  Einar Egeland
Tuotantosuunnittelija:  Astrid Sætren
Pukusuunnittelija:  Maria Bohlin
Lavastaja:  Astrid Sætren
Pääosat:  Trond Espen Seim Jan Gunnar Røise Evy Kasseth Røsten
Valmistustiedot
Valmistusmaa:  Norja
Tuotantoyhtiö:  Paradox Spillefilm
Ensi-ilta:   24. syyskuuta 2004  22. huhtikuuta 2005
Kesto:  125 min
Alkuperäiskieli:  norja
Aiheesta muualla
IMDb 
Elonet
AllMovie
Infobox OKNimi-testi OK: 
Hawaii, Oslo on vuonna 2004 ensi-iltansa saanut Erik Poppen ohjaama norjalainen draamaelokuva.
Juoni

Elokuva tapahtuu yhden helteisen vuorokauden aikana Oslossa, jossa tarinan kymmenisen päähenkilöä ajautuu tietyllä hetkellä törmäyskurssiin. Heitä ovat psyykkiseen hoitolaitokseen joutunut nuorukainen, hänen vankilasta päässyt isoveljensä, sydänvikaisen vauvan saanut aviopari, ambulanssinkuljettaja, itsemurhaa yrittänyt äiti ja kaksi kadulle hyljättyä pikkupoikaa. Harhailijoiden tärkeänä risteysasemana toimii Hawaii-niminen ravintola.
Vastaanotto

Turun Sanomien Tapani Maskula sanoi elokuvan kuuluvan Altmanin Short Cutsin (1993) aloittamaan monista limittyvistä tarinoista koostuvien elokuvien aaltoon. Hawaii, Osloon on kuitenkin hänestä koottu liikaa samanarvoisia henkilöhahmoja, että ohjaaja selviytyisi niistä kunnialla. Elokuvaan on myös laitettu liikaa viittauksia muihin elokuviin, kuten Berliinin taivaan alla (1987) ja Magnolia (1999), ja turhaa sälää kuten kikkailevia kaleidoskooppikuvia.
Jukka-Pekka Pelto-Arvo

| Jukka-Pekka Pelto-Arvo> Henkilötiedot |
| --- | --- |
Syntynyt: 30. kesäkuuta 1993 (ikä 31) Kannus, Suomi
Salibandyn pelaaja
Pelipaikka:  hyökkääjä
Seura:  Seinäjoen Peliveljet
Pelinumero:  93
| Urheilijan ura> Junioriseurat |
| --- | --- | --- | --- |
: Kannuksen Ura Seinäjoen Peliveljet
Seurat
| Vuodet | Seura | Ottelut (M+S=P) | Ottelut (M+S=P) |
|  2013–2014 2014– | HiPa Nibacos SPV |  6 (8+8=16)   41 (16+8=24) |  6 (8+8=16)   41 (16+8=24) |
Maajoukkue
| 2015– |  Suomi |  |  |
 Seurajoukkueuran tilastot kattavat vain kansalliset sarjat.
Jukka-Pekka Pelto-Arvo (s. 30. kesäkuuta 1993 Kannus) on suomalainen salibandyn pelaaja, pelipaikaltaan hyökkääjä. Hän edustaa Salibandyliigassa pelaavia Seinäjoen Peliveljiä.
Läpimurtonsa Salibandyliigassa kaudella 2014–2015 tehnyt Pelto-Arvo valittiin keväällä 2015 ensimmäistä kertaa A-maajoukkueeseen. Kauden päätteeksi Pelto-Arvo juhli SPV:n kanssa myös Suomen mestaruutta.
José Vicente Rangel

José Vicente Rangel (2005)
José Vicente Rangel Vale (10. heinäkuuta 1929 Caracas – 18. joulukuuta 2020 Caracas) oli venezuelalainen poliitikko. Hän toimi Hugo Chávezin varapresidenttinä vuosina 2002–2007. Aiemmin hän oli ollut ulkoministerinä (1999–2001) ja puolustusministerinä (2001–2002).
Rangel vastusti 1940-luvun lopussa Rómulo Gallegosin hallintoa ja joutui maanpakoon, josta palasi Venezuelaan Marcos Pérez Jiménezin diktatuurin kaaduttua vuonna 1958. Rangel loi uran politiikan ulkopuolella journalistina. Hän johti lehtiä Qué pasa en Venezuela, La Razón ja Clarín. Lisäksi hän kirjoitti useisiin lehtiin kolumnistina ja piti Televen-televisiokanavalla viikoittaista poliittista José Vicente Hoy -ohjelmaa. Rangel oli ehdolla Venezuelan presidentiksi vuosina 1973, 1978 ja 1983. Päätettyään toimintansa varapresidenttinä vuonna 2007 hän sai Simón Bolívarin miekan replikan.
Rangeliin kohdistettiin syytöksiä merkittävästä roolista syyttäjä Danilo Andersonin vuonna 2004 tehdyn salamurhan taustalla. Rangel kuoli 91-vuotiaana joulukuussa 2020 oltuaan vaikeasti sairaana vuodesta 2019.
Kairosoft

Kairosoft on japanilainen videopeliyritys, joka perustettiin vuonna 1996. Nykyään yritys keskittyy pelkästään puhelinpeleihin. Kairosoft tuottaa simulaatiopelejä, kuten Game Dev Story, jonka ideana on luoda videopeliyritys. Pelit ovat saatavilla Android laitteille ja iOS:ille. Vuonna 2012 yritys sijoittui Pocket Gamerin puhelinpeliyrityslistalla sijalle 30.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Kairosoft
Hasiskultti

| ”Hasiskultti” Seremonia |
| --- | --- | --- |

Singlen tiedot
 B-puoli: ”Hulluus”
 Julkaistu: 8. toukokuuta 2015
 Formaatti: 7" vinyyli
 Tyylilaji: psykedeelinen rock hard rock
 Kesto: 04.06
 Levy-yhtiö: Svart
Seremonian muut singlet
| ”Ovi” 2013 | ”Hasiskultti” 2015 |   |
Hasiskultti on rockyhtye Seremonian 7" vinyylisingle, joka julkaistiin 8. toukokuuta 2015. Sitä julkaistiin 350 kappaletta mustalla vinyylillä sekä 100 kappaletta hasiksen ruskealla vinyylillä.
Single julkaistiin samana päivänä yhtyeen kolmannen pitkäsoiton Kristalliarkin kanssa, eikä se sisälly studiolevylle.
Kappaleet > A-puoli

Hasiskultti – 4.06
Kappaleet > B-puoli

Hulluus – 3.10
Aiheesta muualla

Albumi Hasiskultti Encyclopaedia Metallum -sivustolla (englanniksi)
Discogs
iTunes
John Arquilla

John Arquilla (s. 1954) on merkittävä amerikkalainen informaatio- ja verkostokeskeisen sodankäynnin tutkija.
Tuotantoa

John Arquilla & David Ronfeldt:”Swarming & The Future of Conflict” RAND 2000
John Arquilla & David Ronfeldt:"The Emergence of Noopolitik: Towards an American Information Strategy", Rand Monograph Report, Rand, Santa Monica, California, 1999
David Ronfield & John Arquilla & Graham E Fuller & Melissa Fuller:”The Zapatista Social Netwar in Mexico” RAND 1998 Kalifornia, USA
John Arquilla & David Ronfeldt:”In Athena's Camp: Preparing for Conflict in the Information Age” RAND, USA 1997
John Arquilla & David Ronfeldt:"The Advent of Netwar" RAND 1996
John Arquilla & David Ronfeldt:"Cyberwar is coming !" Comparative Strategy Vol 12 No 2 s.141–165.
Aiheesta muualla

Terrorismin ja epätavanomaisen sodankäynnin keskus (Arkistoitu – Internet Archive)
Jussi Vuoristo

Johannes (Juho, Jussi) Vuoristo (9. kesäkuuta 1880 Viipurin maalaiskunta – 15. joulukuuta 1938 Viipuri) oli suomalainen puuseppä, taloudenhoitaja ja sosialidemokraattien kansanedustaja.
Vuoriston vanhemmat olivat työmies Johan Jakob Twilling ja Maria Vilkko. Hän kävi kansakoulun.
Vuoristo työskenteli noin 30 vuoden ajan puuseppänä eri tehtaissa sekä Viipurin rautatiekorjaamolla. Hän oli Viipurin työväen sanomalehti- ja kirjapaino-osuuskunnan johtajana ja Suomen sisällissodan jälkeen hän meni Venäjälle. Suomeen palattuaan Vuoristo toimi Viipurin työväen osuuskaupan toimitusjohtajana 1924–1927 sekä Työ-lehden ja Kansan Työn taloudenhoitajana Viipurissa 1927–1934.
Vuoristo oli kansanedustajana 1917–1918 edustaen Viipurin läänin läntistä vaalipiiriä. Hän toimi sosialidemokraattisen eduskuntaryhmän puheenjohtajana marraskuun alusta 1917 aina kevääseen 1918. Vuoristo oli Viipurin maalaiskunnan kunnanvaltuuston sekä Viipurin kaupunginvaltuuston ja kaupunginhallituksen jäsenenä. Vuoristo oli myös muun muassa OTK:n ja Kulutusosuuskuntien keskusliiton hallintoneuvostojen jäsenenä.
Vuoristo oli naimisissa vuodesta 1903 Vilhelmiina Jokelan kanssa.
Jovan Belcher

| Jovan Belcher |
| --- | --- |

Henkilötiedot
Syntynyt: 24. heinäkuuta 1987 West Babylon, NY
Kuollut: 1. joulukuuta 2012 Kansas City, Missouri
Kansalaisuus:   Yhdysvallat
Amerikkalaisen jalkapallon pelaaja
Pituus:  188 cm
Paino:  103 kg
Pelipaikka:  Tukimies
Pelinumero:  59
Pelaajaura
Aik. seurat:  Kansas City Chiefs
Pääsarjaura:  2009–2012
Jovan Allen Belcher (24. heinäkuuta 1987 West Babylon, New York – 1. joulukuuta 2012 Kansas City, Missouri) oli yhdysvaltalainen amerikkalaisen jalkapallon pelaaja, pelipaikaltaan tukimies.
Belcher edusti koko ammattilaisuransa ajan NFL-seura Kansas City Chiefsiä, jota ennen hän pelasi yliopistojalkapalloa Mainen yliopistossa.
Kuolema

Belcher ampui 1. joulukuuta 2012 ensin tyttöystävänsä, jonka jälkeen ajoi Chiefsin kotistadionille Arrowhead Stadiumille. Stadionin tiloissa Belcher surmasi itsensä päävalmentaja Romeo Crennelin ja toimitusjohtaja Scott Piolin edessä.
Hawa Mahal

| Hawa Mahal |
| --- | --- |
 Hawa Mahal
Sijainti:  Jaipur, Intia
Koordinaatit:  26.9239°N, 75.8267°E
Valmistumisvuosi:  1799
Suunnittelija:  Lal Chand Ustad
Rakennuttaja:  maharadža Sawai Pratap Singh
Julkisivumateriaali:  punainen ja vaaleanpunainen hiekkakivi
Kerrosluku:  5
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Hawa Mahal (suomeksi ”Tuulten palatsi”) on palatsi Jaipurissa Intiassa, noin 300 kilometrin päässä pääkaupunki New Delhistä. Punaisesta ja vaaleanpunaisesta hiekkakivestä rakennettu palatsi sijaitsee Jaipurin City Palacen laidalla, ja laajenee zenanaan tai naisten kammioihin.
Rakenteen rakensi vuonna 1799 maharadža Sawai Pratap Singh, maharadža Sawai Jai Singhin pojanpoika, joka oli Jaipurin perustaja. Khetri Mahalin ainutlaatuisen rakenteen innoittamana hän rakensi tämän suuren ja historiallisen palatsin. Sen on suunnitellut Lal Chand Ustad. Sen viiden kerroksen ulkopinta muistuttaa hunajakennoa, ja sen 953 pientä ikkunaa, nimeltään jharokha, on koristeltu monimutkaisella ristikkorakenteella. Ristikkorakenteen alkuperäisenä tarkoituksena oli antaa hovin naisten tarkkailla huomaamatta jokapäiväistä elämää ja festivaaleja, joita juhlitaan alhaalla kadulla, koska heidän täytyi noudattaa tiukkoja ”purdah”-sääntöjä, jotka kielsivät heitä näyttäytymästä julkisesti peittämättä kasvojaan. Tämä arkkitehtoninen piirre antoi myös viileän ilman kulkea läpi, mikä teki venturi-ilmiön ansiosta koko alueesta miellyttävämmän kesän korkeissa lämpötiloissa. Monet ihmiset näkevät Hawa Mahalin katunäkymästä ja luulevat sen olevan palatsin etuosa, mutta se on takaosa.
Vuonna 2006 Mahalissa tehtiin 50 vuoden tauon jälkeen kunnostustöitä, jotta monumentille voitaisiin tehdä kasvojenkohotus, jonka arvioidut kustannukset olivat 4,568 miljoonaa rupiaa. Yritysala auttoi Jaipurin historiallisten monumenttien säilyttämisessä, ja Unit Trust of India on ottanut Hawa Mahalin ylläpidon hoitaakseen. Palatsi on laajennettu osa valtavaa kompleksia. Kivestä veistetyt seulat, pienet rungot ja kaarikatot kuuluvat tämän suositun turistikohteen piirteisiin. Monumentissa on myös hienovaraisesti mallinnetut roikkuvat reunalistat.
Galleria

Yksityiskohtainen näkymä julkisivusta päätieltä
Sisätila
Värilliset lasityöt
Itäinen yläpuoli
Aiheesta muualla

Kuvia tai muita tiedostoja aiheesta Hawa Mahal Wikimedia Commonsissa
Hardy Boyz

Matt Hardy (oikealla) ja Jeff Hardy (vasemmalla) World Tag Team -mestareina WWE:ssä
The Hardy Boyz oli showpainin tag team -joukkue, jonka muodostivat pohjoiscarolinalaiset veljekset Jeff Hardy ja Matt Hardy. Joukkue tunnetaan parhaiten ajastaan World Wrestling Entertainmentissa. Joukkueen nimi vaihteli vuosien mittaan. Käytössä on ollut muun muassa Hardy Boyz, The New Brood, Team Xtreme ja  The Hardys. Team Xtremeen kuului Hardyjen lisäksi myös Mattin tyttöystävä Lita.
Hardyjen kotikaupunki on Cameron, Pohjois-Carolina, jossa veljekset ovat syntyneet. Joukkueen jäsenillä oli monia lopetusliikkeitä, kuten  kaikkien käyttämä Twist of Fate, Jeffin Swanton Bomb. Lita käytti Litasault-nimistä Moonsault-hyppyä ja Litacanranaksi nimeämäänsä Hurracanranaa . Hardyt voittivat yhdessä WWE:n joukkuemestaruuden kuudesti. Lisäksi kummatkin Hardyt sekä Lita voittivat kaikki lukuisia soolomestaruuksia. Hardyt aloittivat painiuransa vuonna 1993 Jeffin ollessa 16-vuotias ja Mattin ollessa 20-vuotias. Ensin he painivat itseperustamassaan painiorganisaatiossa nimeltä Organization of Modern Exrteme Wrestling Grappling Artsissa eli OMEGA:ssa voittaen kyseisen promootion joukkuemestaruuden. Hardyjen ja Litan lisäksi myös muutama muu painija on noussut OMEGA:sta aina WWE:hen ja TNA:han. Seuraavina vuosina Hardyt painivat muissa pienissä pohjoiscarolinalaisissa promootioissa voittaen esimerkiksi National Wrestling Alliancessa NWA 2000 Tag Team -mestaruuden.
Hardyt pääsivät nykypäivän merkittävimmän painiorganisaation WWE:n palkkalistoille vuonna 1998. Myöhemmin he nousivat kuuluisiksi ja kävivät likimain legendaarisia feudeja eli juonikuvioita  Dudley Boyzia, Edgeä & Christiania sekä Brock Lesnaria vastaan.
Hardy Boyz tuli tunnetuksi lähinnä TLC (Tables Ladders and Chairs) -otteluistaan The Dudley Boyzia ja Edge & Christiania vastaan. Näistä tunnetuin lienee Wrestlemania X-7 käyty ottelu. Jeff sai potkut WWE:stä huumeongelmiensa takia. Sen jälkeen Jeff paini hetken TNA:ssa, kunnes huomasi, ettei saanut toivomaansa näytillepanoa. Elokuun neljäntenä vuonna 2006 Jeff palasi WWE:n Raw-brändiin, mutta vuoden 2008 draftissa Jeff sai siirron SmackDowniin ja Matt siirrettiin SmackDownista ECW-brändiin.
World Wrestling Federation/Entertainment > Nousu suosioon

Hardy Boyz aloitti nousunsa kohti kuuluisuutta, kun saivat yllättävän voiton Kaientaista, jonka muodostivat Scoichi Funaki ja Mens Teioh syyskuun 27. päivänä vuonna 1998 Sunday Night Heatissa. Hardyt alkoivat tulla jopa joukkuemestaruushaastajiksi kun Michael Hayes alkoi manageroida heitä. Kesäkuun 29. 1999 Hardy Boyz voitti Acolytes Protection Agencyn voittaakseen ensimmäisen WWF:n joukkuemestaruutensa, mutta hävisivät tittelit alle kuukautta myöhemmin takaisin APA:lle. Lopulta Hardyt antoivat potkut Hayesille elokuussa 1999 ja kääntyivät heeleiksi eli "pahiksiksi" liittouen Gangrelin kanssa ja tulivat osaksi The New Brood -joukkuetta. Voitettuaan sarjan otteluita Edgeä ja Christiania vastaan Hardy Boyz nimitettiin "Terri Invitational Tournamentiin", jonka voittajat saisivat Terri Runnelsin managerikseen. Hardy Boyz voitti turnauksen ja sai Runnelsin managerikseen. Hardyt voittivat kaikkien aikojen ensimmäisen joukkuetikas-ottelun No Mercyssä Edgeä ja Christiania vastaan. Fanit olivat niin vaikuttuneita ottelun jälkeen, että kun Edge ja Christian olivat keskenään kehässä, fanit antoivat heille suuret suosionosoitukset. Saman fanit tekivät kummallekin joukkueelle vielä seuraavan illan Raw is Warissa. Niin alkoi miltei kaksi vuotta kestänyt kilpailu Hardy Boyzin ja Edgen ja Christianin välillä. Tähän aikaan Hardyjen manageriksi tuli Lita.
Hardyjen yhteenpaluu

Vuosina 2006–2007 Hardyt palasivat yhteen. He ottelivat Shawn Michaelsin ja Triple H:n muodostamaa D-Generation X:ää vastaan ja Joey Mercuryn, Johnny Nitron (nykyisen John Morrisonin) ja Melinan MNM-joukkuetta ja heidän liittolaisiaan vastaan. He ottelivat paluu-ottelunsa ECW:ssä F.B.I:tä (Fully Blooded Italians) vastaan, jonka Hardyt myös voittivat. Tähän mennessä heillä on ollut jo muutamia Ladder-otteluita toisia joukkueita vastaan, kuten vuoden 2006 Armageddonissa käyty neljän joukkueen joukkuemestaruus-ottelu, jonka lopulta voittivat Brian Kendrick ja Paul London. Hardyt tekivät ottelussa erään extreme-liikkeen, jonka seurauksena tikkaat osuivat Joey Mercuryn nenään, joka murtui. 
Hardy Boyz voitti kuudennen joukkuemestaruutensa 2.4.2007 voittaessaan "World Tag Team Championship Battle Royal" -ottelun.
The Hardy Boyz kamppaili MVPtä ja Mr.Kennedyä vastaan ECWssä 13. marraskuuta 2007. The Hardy Boyz hävisi ottelun. Vuoden 2008 heinä- ja kesäkuussa Hardyillä oli kaksi ottelua silloisia joukkuemestareita, John Morrisonia (entinen Johnny Nitro) ja The Miziä vastaan. Kummatkin joukkueet voittivat toisen otteluista.
Mestaruudet ja saavutukset

National Wrestling Alliance 2000
NWA 2000 Tag Team Championship (1 kerran)
Organization of Modern Extreme Grappling Arts
OMEGA Tag Team Championship (1 kerran)
Pro Wrestling Illustriated
PWI Match of the Year -palkinto vuonna 2000 ottelusta Edgeä & Christiania ja Dudley Boyzia vastaan.
PWI Tag Team of the Year -palkinto vuonna 2000
PWI Match of the Year -palkinto vuonna 2001 ottelusta Edgeä & Christiania ja Dudley Boyzia vastaan.
World Wrestling Entertaiment
WWF/E Intercontinental -mestaruus - Jeff Hardy (1 kertaa)
WWF Light Heavyweight Championship - Jeff Hardy (1 kerran)
WWE Cruiserweight Championship - Matt Hardy (1 kerran)
WWF/E Hardcore -mestaruus - Matt Hardy (1 kerran) Jeff Hardy (3 kertaa)
WWF Euroopan mestaruus - Matt Hardy (1 kerran) Jeff Hardy (1 kerran)
WWF/E Maailman joukkuemestaruus - (6 kertaa)
WWE SmackDown Tag Team Championship (1 kerran)
WCW Tag Team Championship - (1 kerran)
World Championship Wrestling
WCW World Tag Team Championship Hardyt yhdessä 1 kerran.
The Hardys
Hardwell

| Hardwell |
| --- | --- |
 Hardwell vuonna 2018.
Henkilötiedot
Koko nimi:  Robbert van de Corput
Syntynyt: 7. tammikuuta 1988 (ikä 36) Breda, Alankomaat
Ammatti:  DJ
Muusikko
Taiteilijanimi:  Hardwell, David Kidd, Mister Hard ja Sandwich 
Aktiivisena:  2006–
Tyylilajit:  progressiivinen house, big room house, electro house, tech house, hardstyle
Soittimet:  koskettimet, mikseri, syntetisaattori
Levy-yhtiöt:  Revealed Recordings Spinnin Records Cr2 Records
Aiheesta muualla
Kotisivut
  [ Muokkaa Wikidatassa ] [ ohje ]  
Hardwell (oikealta nimeltään Robbert van de Corput, s. 7. tammikuuta 1988 Breda, Alankomaat) on alankomaalainen house/elektro tuottaja ja DJ. Hänen tunnetuimpia kappaleitaan ovat "Zero 76", "Apollo", "Spaceman", "Calavera", "Encoded" ja "Young Again".
Hardwell on valittu parhaaksi DJ:ksi DJ Mag -lehden äänestyksessä vuosina 2013 ja 2014. Vuonna 2015 hän sijoittui listalla toiseksi. Vuonna 2016 Hardwell oli kolmas, ja 2017 hän putosi neljänneksi, mutta taas 2018 hän oli kolmas
Esiintymiset Suomessa

27. heinäkuuta 2012 – Summer Sound Festival, Helsinki
20. lokakuuta 2012 – The Circus, Helsinki
27. heinäkuuta 2013 – Summer Sound Festival, Helsinki
16. elokuuta 2014 – Weekend Festival, Helsinki
7. elokuuta 2015 – Weekend Festival, Helsinki
6. elokuuta 2016 – Weekend Festival, Helsinki
5. elokuuta 2023 – Weekend Festival, Espoo
Aiheesta muualla

Kuvia tai muita tiedostoja aiheesta Hardwell Wikimedia Commonsissa
Viralliset sivut
Juuso Välimäki

Juuso Välimäki voi tarkoittaa seuraavia henkilöitä:
Juuso Välimäki, suomalainen jääkiekkoilija
Juuso Välimäki, suomalainen taloustieteilijä ja professori
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Juuso Välimäki”, voi hakea sivunnimihaulla, laajalla sivunnimihaulla tai tekstihaulla.
Juuso Töyli

Juuso Töyli (s. 1974) on suomalainen tutkija. Hän työskentelee toimitusketjujen johtamisen professorina Turun yliopistossa. Töyli on työskennellyt aikaisemmin tutkijana Teknillisessä korkeakoulussa sekä professorina Helsingin kauppakorkeakoulussa. Väitellessään vuonna 2002 Töyli oli Suomen nuorin tuplatohtori.
Hasidismi

Maurycy Gottlieb, Jom Kippur, 1878. Hasideja synagogassa.
Hasidismi eli hasidilaisuus on juutalainen mystinen herätysliike, joka syntyi Itä-Euroopassa 1700-luvulla liberaalina suuntauksena ortodoksijuutalaisuudessa. Hasidit pitivät senaikaista talmudiaanista ortodoksijuutalaisuutta ”lakiuskontona”, joka heidän mukaansa keskittyi liiaksi opillisuuteen ja väheksyi vilpitöntä, sydämestä lähtevää uskoa. Hasidit korostivat iloa, optimismia ja uskonnollista intomielisyyttä vanhoillisjuutalaisten painottamien asketismin ja paaston sijasta.